গঙ্গার নীচে দিয়ে ছুটবে মেট্রো। এখন শুধু সময়ের অপেক্ষা। আপাতত ইস্ট-ওয়েস্ট মেট্রোর ইস্ট টানেল তৈরির কাজ শুরু হয়ে গিয়েছে। তুলনায় ওয়েস্ট টানেলের কাজ এখনও পিছিয়ে। গঙ্গা পর্যন্ত পৌছতে ওয়েস্ট টানেলের কম করে আরও ৪ সপ্তাহ সময় লাগবে।
 ওয়েব ডেস্ক : গঙ্গার নীচে দিয়ে ছুটবে মেট্রো। এখন শুধু সময়ের অপেক্ষা। আপাতত ইস্ট-ওয়েস্ট মেট্রোর ইস্ট টানেল তৈরির কাজ শুরু হয়ে গিয়েছে। তুলনায় ওয়েস্ট টানেলের কাজ এখনও পিছিয়ে। গঙ্গা পর্যন্ত পৌছতে ওয়েস্ট টানেলের কম করে আরও ৪ সপ্তাহ সময় লাগবে। প্রায় পাঁচশো কুড়ি মিটার লম্বা হবে গঙ্গার তলায় মেট্রো টানেল। নদীগর্ভ থেকে তা প্রায় ৪০ ফুট নীচে দিয়ে যাচ্ছে। স্থলভূমি ছেড়ে টানেল যে এখন জলের তলায় তা বোঝার সবচেয়ে ভাল উপায় এখানকার মাটি। যে মাটি কেটে এখন এগোচ্ছে টানেল বোরিং মেশিন, তার চরিত্রই একেবারে আলাদা। গঙ্গার নীচে প্রচন্ড চাপ সামাল দিতে, বিশেষ 'R' চিহ্ন লেখা রিং ব্যবহার করা হচ্ছে। টানেল তৈরির জন্য যে কংক্রিটের স্ল্যাব লাগানো হচ্ছে, তা এই রিং জুড়েই তৈরি করা।এগুলির চাপ সহ্য করার ক্ষমতা অনেক গুণ বেশি।